
Victus rationes (in morbis) quantum fieri potest cognoscendae, 
nam non nosse multarum calamitatum res est. 

' Hirr. lib. VI. Epid. sect. VllI. 

C3ritar homo, et si ab aegris parentibus tnalo 
quodam fato procedit, semen morbosarum affectio- 
num secum fert, quae illi molestum imo et intole- 
randum interdum pretiosum vitae munus efficere 
possunt. Quin si et sanis parentibus gignitur, ubi 
in exteriorum rerum conjunctione versetur, nequa- 
quam potentias omnes snae vitae infestas aut repel- 
lere omnino, ant sibi subdere valet, adeo ut ipsis 
cito vel sero devictus non elanguere omnino coga- 
tur. Oritur homo, et quidquid ipsum circumstat, 
sive aura quam spirat, sive alimenta quibus nutri- 
tur, sive ipsa lux quam vivificatur, in causa esse 
possunt quare io morbum identidem incidat. Si 
porro omnem vivendi rationem ad naturae leges 
conformaret homo, ad seros forsitan dies posset in- 
columis pervenire ; quibus posthac, somni suavis ad 
instar, placida mors finem imponeret; sed cnm socia- 
le hominum vinculum, tum etiam prospera sive sini- 
stra fortuna et effrenatae animi cupiditates et insita 
ejus libido ea quaerendi semper quae placent, quin, 
utrum noceant nec oc, animadvertat, eum a naturae 

regulis transversum egerunt, et cur in dies infelix 
magis evaderet, causas suppeditarunt. Aegrotat igi- 
tur homo, et tunc alieuis potissimum opibus indi* 
get, et tunc in medicina praesertim et in iis qui 
eam proGtentur, spem omnem collocat. Quare ho- 
mo , ubi aeger decumbat, valetudinem suam, si 
fieri potest, vel levamen saltem malorum quibus op- 
primitur, jure sibi a medico expostulant. Quicumque 
igitur divina hujusmodi arte ad pristinam aegris sa- 
nitatem restituendam intendunt, nihil horum negli- 
gere debent, quae ad propositum finem recte per- 
ducunt. Yictus porro ralio in morbis, sive uti vo- 
cant, diaeta, de qua breviter nunc sermonem insti- 
tuere aggredior, in causa potissimum est cur homi- 
nes priori valetudini restituantur. Frustra enim me- 
dicus hominem solo vel aptissimorum medicaminum 
usu pristina sanitate douare sibi persuasum haberet, 
ubi recte moderatam victus rationem in morbi ne- 
gligeret. 

Si ingenii mei paupertatem, animi facultatum 
inopiam , mearumque cognitionum tenuitatem tan- 
tummodo perpendissem, ab hac odierna luce obeuu- 
da, coram vobis, sapientisslmi Professores, de rebus 
medicis disputaturus supersedissem libenter; sed ad 
officium quo id aggredi jubeor, benignitatis etiam 
vestrae, solalium accedit. Meos igitur defectus , sa- 
pientissimi Professores, humanitas vestra obtegat ; ea 

iuquaro liumauilas <|uae tnihi salebrosa illa via qua 
huc perveni vestigia ponenti adfuit semper: vos hu- 
jusmodi scriptis veniam coucedite, quorum non glo- 
riae adipiscendae cupido, sed oOiclum sulummodo 
causa fuit. 

Nomine victus rationis in morbis non inlelligo 
quidem usum pro varia temporum opporluiiitale ra- 
tionabilem omnium organismi animalis modificato- 
rum, sed alimeutorum dumtaxat usum ratione inni- 
xum in morbis, sive ab iisdem alimentis plus minus- 
ve . perfectam abstinentiam, quae reapse eo sensu 
quo generatim sumitur, quam appellant diaetam , 
constituit. Tunc igitur diaetae poni dicitur aegrotus, 
cum eum quocumque cibo abstinere jubet medicus. 
Primae causae quibus abstinentiam austeram copio- 
sosque potus praeceperant medici, fuerunt aversatio 
a cibis, et potus desiderium, quae ambo in morbis 
reperire saepe-uumero est. Insuper abstinentiae uti- 
litatem tunc maxime comperisse visi sunt, cum plu- 
rimi, ex eo quod vel hujusmodi naturae impulsui 
minime paruerunt, vel eum non senserunt omnino, 
consuetis usi sunt alimentis, atque ita coepit eorum 
morbus in pejus prolabi. Abstinentiam unam esse 
ex praecipuis sanationis causis quas medico offert 
therapeutica, nemo infiuiabitur; eam enim praeci- 
piens medicus nonnisi indicationem illam sequitur, 
quae per se patet. Rationes quibus exactis ante 

annis abstinentiam in morbis medici praecipiebant, 
momentis neqnaquam solidis innitebantur, qnamTis 
el utile et prudens praeceptum esset. Cum diversa 
alimenta concederent, ne cruditatem efllcerent, fe- 
brimque nutrirent, verebantur. Firmioribus sane ar- 
’ gumenlis validioribusque theorematibus suffulcitor 
idea, quam nunc habemus, modi scilicet quo aegro- 
tanti organismo utilitati est abstinentia; ejus enim 
emolumentum certo certius vel ex stimulorum sub- 
ductione quibus organica viget efficacia, vel ex quie- 
te digerentibus orgauis concessa, vel ex ea scientia 
proficiscitur, qua sane cognoscimus alimenta in ae- 
gri stomachum introducta et ad imitationem au- 
gendam si adsit, et ad eam si desit provocandam 
valde conferre. !Nec nas latet praeterea abstinentiam 
ex eo quod animalem organismum iis quas illi quo- 
tidie subdimus, substantiis privat, motnm omnia or- 
gana enutrientem modificare , circulationem laxare, 
nervosam minuere incitabililatem , pulmonarem fa- 
cilem reddere actionem, conservare stomachi re- 
quiem cum aequabiliori vitalis actionis divisioni tali 
pacto faveat, exhaurire secretiones, nostrorum hu- 
morum ac sanguinis praesertim massam minuere, 
quem, si ex pulsuum statn et ex cutis temperie ju- 
dicare volumus, minus stimulantem reddit. Hujus- 
modi suut abstinentiae in organismo effectus, qui 
tauto majores evadent, quauto abstinentia ipsa erit 

perfectior. Caveadum lameu est ne eo ipsa perveniat, 
ut potionibus aegroti priventur, sine quibus gastro- 
enteritis exoriri posset. Cum de abstinentia abso- 
luta sermo est, bujus nomine cujuscumque cibi sive 
solidi, sive liquidi completa privatio intelligenda est, 
non tamen potus cujusque; ex eo patet abstinen- 
tiam, ubi exacte loquamur, numquam esse posse ab- 
solglam. Ut porro diaetae effectus qnales desideran- 
tur evadant, ne potus aegroto concessns ejus influ- 
xui adversetur necessum est, nisi tamen praeter ab- 
stinentiam quaedam alia indicatio supplenda sit. 

Istiusmodi nunc generalibus de abstinentia no- 
tionibus praemissis, ejusque in organismo effectibus 
rite perpensis , ad eam peculiariter in morbis acutis 
et in chronicis affectionibus considerandam gradum 
faciamus, ut inde eruamns quasnam de hoc usu uti- 
litates in ipsarum curatione sibi spondere possit me- 
dicus. 

Cum abstinentia, nt dixi, ejusmodi sit indicatio 
quae per se facile sistitur, clare patet, eam nullo 
modo animadversiones effugere potuisse illorum qni 
in patientis humanitatis cora omnem operam collo- 
carunt. Dum morbus in vigore fuerit, tunc tenuis- 
simo victu uti necesse Hippocrates ait, et im- 
perat alibi , febrienti cibum ne offeras. Ex quibns 
sane praeceptis aliisque similibus multis quibus re- 
pleta sunt ejus opera , facili negotio concludimus 



Digitized by Coogte 



summum illum mediciuae patrem utilem maxime !a 
morbis praesertim aculis abstinentiam existimaj^se. 
Medicae artis historiam pervolventi nonnulli medici 
passim occurrunt, qni affectionum acutarum curri- 
culo abstinentiae emolumenta probare aggressi snut, 
sed id nequaquam eo pacto fecerunt quo in praesen- 
tiarum fit. Quod ad banc gravem materiam attinet, 
remotiorum temporum medici maximam diligentiam 
adhibebant. Attento oculo aegroti vires prius pei*- 
peudebant, considerabant mali naturam ac qualita- 
tem, et ex prognosticis hujusmodi signis ipsius mor- 
bi durationem praevidebant; hinc aegri vires cum 
morbi vehementia atque duratione comparantes no- 
verant, utrum aegrotus sine ullo cibo, vel sola cou- 
teutus potione adhuc degere posset. Verum enim- 
vero quantum ex istis considerationibus sophisticis 
abstinentiae usus cohiberetur, ecquis .est qui non 
plane videat ? Accedit eodem , quod cum tunc tem- 
poris medici ex maxima parte falsae doctrinae dog- 
matibus imbuti essent, hoc panico semper timore 
obruebantur ne patientes debilitarent, et eo tantum 
animum intendebant, quomodo scilicet possent ae- 
groto cibos praebere, eum tunc incolumem fore as- 
serentes cum posset ali. At nostris hisce temporibus 
quibus aetatum progressu etiam lux iu medicina au- 
cta est, abstinentiae usus in acutorum morborum 
cura magis mugisque praevaluit. Et re quidem vera 

uemiactn fugit Istiusmodi affectiones raro irritatio- 
ne carere, quae cum quantitate alimentorum vel mi- 
nima augeatur, satius immq necessarium omnes du- 
xerunt ab iisdem prorsus abstiuere. Quapropter mor- 
borum acutorum initio absoluta abstinentia non adul- 
tis modo, sed et pueris et senibus et infirmis omni- 
bus praecipiatur oportet, dummodo tamen minime 
ambigua sit irritatio, eoqne magis si in ventriculo 
vel intestinis eveniat. Cnm fortis sit irritatio maxime 
necessaria est abstinentia, qnae eo magis severa erit, 
quanto magis morbus in dies progredietur. Nec obji- 
ciant, quosdam esse morbos acutos in quibus enu- 
triri et potibus corroborari debet aegrotns. Morbi 
illi in quibus potiones iofusionesque ac decocta ali- 
qua subministrari possunt aegroto, sunt solummodo 
morbi remittentes, in dies valde producti. Nec po- 
tandum est potuum electionem ad nihilum confei^re, 
dum potus specie tenus innocuus iterati casus peri- 
culosi ac mortalis causa saepe ac saepius est. Idem 
etiam tunc dicendum, cum qnamcumque vel tennis- 
simam potionem, immo et ipsam putam> aquam per 
cochlear datam stomachus phlogosatus rejiciat. £x 
quo patet rem valde imprudentem esse, si quis hoc 
tempore alimenta etiam liquida praecipiat. Ixnmo 
nullum vel teuue alimeutnm aegroto praecipiendum, 
quoad unumquodque symptoma grave omnino non 
evanescat; quod si et stomachus et intestina affecta 

fuerint, magis producenda erit abstinentia, nec con- 
cedetur esca nisi postquam irritatio gastrica aut in- 
testinalis prorsus cessaverit. Animalis nntritio et fer- 
mentatae potiones etiam leves irritationem et plilo- 
gosin angent nisi pathologica conditio in ventriculo 
sit ; et quoties in illo existere inveniatur, tunc ma- 
xime pericnlosum erit eas praecipere; qnod quidem 
periculum eo etiam pervenire poterit, ut patientis 
vitae timendum sit. Alimenta et id genus potiones 
uucumento sunt etiam ipsius convalescentie tem- 
pore. 

In morbis igitur acutis necessaria est austera 
abstinentia, quae cum ventriculus sit irritatus, erit 
quoqtie absoluta. 

Enirovero ut in acutis, non tamen semper in 
chronicis etiam affectionibus ad hanc praestantissi- 
mam sanitatis causam confugere medicus potest. Si 
enim aegrotus austeram abstinentiam certo tempo- 
ris spatio tolerare valet, ea majori quam ipse mor- 
bus illi erit detrimento, si plusquam oportet, protra- 
hatur. Hinc -habita hujus rei ratione in medicina 
minora considerantur in chronicis quam in acutis 
alTectionibas emolumenta, cum e contrario majora 
immo insuperabilia etiam obstacula in iis sint, quae 
obviam sunt medico in curativorum mediorum, ex. 
gr., abstinentiae applicatione et continuatione. Qua- 
propter hoc est maximum sanitati in longae dura- 

lloais morbis impedimentam ; nec defuit qui roiui- 
me asserere dubitaverit plurimas ventriculi, pulmo- 
nis et intestinorum infirmitates curari posse, si in 
chronicis morbis tanta perseverantia posset praecipi 
abstinentia, quanta in acutis praecipitur. 

Quod tamen ad vicius rationis praescriptionem 
in clironicis morbis attinet, iisdem semper regulis 
standum est, babita porro ratione discriminis quod 
a mali duratioue et ab absoluta aegrotantis aliquan- 
tum alendi necessitate procedit. Minuenda saltem 
erit ciborum quantitas, et quam primum fieri po- 
terit ad abstinentiam iterum recurrendum; quae au- 
stera etiam Cet, quoties febris accendatur, accelere- 
tur pulsatio, cutis calor crescat, aut uno verbo exa- 
cerbationis aut irritationis existentis propagationis 
symptomata manifestentur. Hinc Hippocratis prae- 
ceptum : In exacerbationibus cibum subtrahere o- 
portet, exhibere enim noxium est. Quoties porro 
ex altera parte male enutritus fuerit aeger in hu- 
jusmodi morbis, tunc opus erit medico ut salubrium 
alimentornm electionem illi commendet, et ex ad- 
verso austeram abstinentiam, quoties nutritus fue- 
rit nimis, nec non levia et succi plena alimenta sed 
numero exigua, ubi barum rerum privationem tole- 
raverit. Quod porro perlinet ad ciborum naturam 
qui ratione babita characteris morbi -suppeditandi 
sunt, necesse est ut medicas perpendat tempora et 

effectus etiam jam notos quos in infirmo organismo 
substantiae produxerint, et nt ita dicam a juvanti- 
bus ct laedentibus regulam sibi sumat, ut in medi- 
ciualium praescriptione usavenit. 

Maximi sane foret momenti animadvertere qui- 
nam esse possint effectus nulritionis protractae una 
tantum substantia adhibita^ quo pacto fortasse eo 
facile devenire possemus, ut plurimae dbronicae in- 
firmitates curentur. Verum praeterquam quod nulla 
mihi voluntas est de hujusmodi negotio dijudicandi, 
id profecto mearum virium exsuperat tenuitatem. 

Quod si in chronicis morbis curandis uiinime 
ab abstinentia illae utilitates habentur quae ex ejus 
usu in aculis affectionibus proficiscuntur, id fortas- 
se propterea accidit, quia haberi in primis non po- 
test ea profunda modificatio quam abstinentia in al- 
teris determinat. Generatim tamen id maxime et nun- 
quam satis commendatur iis qui morbis chronicis 
afficiuntur, ut quamdiu fieri potest, semper ad absti- 
nentiam confugiant; compertum enim fuit saepenu- 
mero varios chronicos morbos per abstinentiam rara 
constantia adhibitam curatos fuisse. 

Victus ratio sive diaeta praecipuam quidem cu- 
rae palliativae partem efficit, illius inquam curae, 
quam, iu iis affectionibus chronicis incurabilibus 
quae ab invincibilibus solidorum laesionibus proce- 
dunt et organicae appellantur, soleat medici adhi- 

here, ut Titath protrahant, vel saltem minus mole- 
stam reddant iis infelicibus qui iisdem premuntur. 
Nec minoris utilitatis est recte moderatas nsus ali- 
mentorum, et major minorve ipsorum abstinentia in 
inveteratarnm localinm affectionum cnra; unde Ilip- 
pocrates ait: Morbi quicumque ulcerum genere 
continentur et reliquo corpore supere minent j una 
cum medicamentis etiam fame curandi sunt. 

Nec ex animadversione, qua nonnulli asserunt 
seniores corroborantibus indigere ne nimis cito de- 
crescant, et pueros ut dispendio suppleant quod ab 
eorum rapido incremento provenit, aliquis putet hu- 
jusmodi sepes et pueros morbis affectos prae adul- 
tis nutriendos esse. Stomachus enim pueri adulti 
stomacho magis sensibilis est; et si alimenta senibus 
in morbis concederentur ne debiles evaderent, cum 
austera abstinentia opns esset, profecto in pejus rue- 
ret morbus, et dum nimis-incaute accendebatur, illa 
vitae scintilla extingueretur. 

Dum igitur clare per se patet nulli esse locum 
timori in praecipienda vel maxime rigida absliueulla 
in morbis acutis sthenicis et gravibus, dumque im- 
mo eam maximae utilitatis esse intelligitur; nonnulli 
ex medicis in eam e contrario adducuntur 'senten- 
tiam ut existiment severam abstinentiam debilibus 
detrimento esse; qua in re tamen hoc tantam caven- 
dum est, ne videlicet hujusmodi homines nimium 

longae abstlnenliae subjiciantur. Plerosque heu ni- 
mium! fefellit opinio morbos scilicet ab atonia pro- 
ficisci ; et istiusmodi lijpothesi , quam modo sanior 
doctrina jure ac merito posthabet, plurimi parum 
prudentes medici innixi alimenta succo plena in mor- 
bis iis praecipiebant qui exterius pallore, macie, et 
muscularis apparatus infirmitate manifestabantur. Ni- 
hilo tamen secius in Iis etiam morbis saltem inter- 
rupte adbibenda est abstinentia; quin et in Iis quae 
ab alicujus praecipui organi infirmitate procedunt, 
item praecipienda est, dummodo tamen stomachus 
forti irritationi obnoxius inveniatur. 

Ex quibus omnibus facili negotio deducitur quod 
medicus debet In morbis ad diaetam confugere, cum 
saepenumero illa satis sit in gravioribus malis sanan- 
dis, cumque leviora, nisi ipsa adhibeatur, graviora 
saepius damnosaque evadant. Immo quamquam sto- 
machus affectus non esset, experientia id comprobat, 
opus scilicet digerens et usum alimentorum morbo- 
sam organi laesi conditionem augere, ubi is irritetur. 
Concludamus igitur rationem victus sive diaetam In 
morbis praecipuam esse eorum sanitatis causam, ideo- 
que eam esse medico ad optimum corae exitum plu- 
rimi aestimandam. Utilius igitur erit abstinentiam 
vel severissimam praecipere, quam ab ejus usu ni- 
mis celeriter recedere; qua in re nihil valent prae- 
cepta, cum experientia ipsa per se aperte loquatur. 

